CELEX: 32014R0476
Language: hr
Date: 2014-05-12 00:00:00
Title: Uredba Vijeća (EU) br. 476/2014 od 12. svibnja 2014. o izmjeni Uredbe (EU) No 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenitet i neovisnost Ukrajine

12.5.2014   
            
            
               HR
            
            
               Službeni list Europske unije
            
            
               L 137/1
            
         UREDBA VIJEĆA (EU) br. 476/2014
   od 12. svibnja 2014.
   o izmjeni Uredbe (EU) No 269/2014 o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenitet i neovisnost Ukrajine
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Odluka 2014/145/ZVSP predviđa ograničenja putovanja i zamrzavanje financijskih sredstava i gospodarskih izvora određenih osoba odgovornih za djelovanja koja podrivaju ili ugrožavaju teritorijalnu cjelovitost, suverenitet i neovisnost Ukrajine. Te fizičke ili pravne osoba, subjekti i tijela navedeni su u Prilogu toj Odluci.
            
         
               (2)
            
            
               Uredba Vijeća (EU) br. 269/2014 (2) omogućuje provedbu određenih mjera predviđenih Odlukom 2014/145/ZVSP i predviđa zamrzavanje financijskih sredstava i gospodarskih izvora određenih osoba odgovornih za djelovanja koja podrivaju ili ugrožavaju teritorijalnu cjelovitost, suverenitet i neovisnost Ukrajine te fizičkih ili pravnih osoba, subjekata ili tijela povezanih s njima.
            
         
               (3)
            
            
               Vijeće je 12 svibnja 2014. donijelo Odluku 2014/265/ZVSP (3) kojom se mijenja Odluka 2014/145/ZVSP i predviđa izmjena kriterija za uvrštenje na popis, osobito, pravnih osoba, subjekata ili tijela na Krimu ili u Sevastopolju čija je imovina prenesena u suprotnosti s ukrajinskim pravom, ili pravnih osoba subjekata ili tijela koja su imala koristi od takvog prijenosa, u skladu s politikom EU-a da ne priznaje nezakonito pripajanje Krima koje je provela Ruska Federacija.
            
         
               (4)
            
            
               Korisnicima prijenosa imovine trebali bi se podrazumijevati pravne osobe, subjekti ili tijela koji su postali vlasnici imovine prenesene u suprotnosti s ukrajinskim pravom nakon pripajanja Krima i Sevastopolja.
            
         
               (5)
            
            
               Te izmjene potpadaju u područje primjene Ugovora i stoga, posebno kako bi se osigurala njihova jedinstvena primjena u svim državama članicama, potrebno je regulatorno djelovanje na razini Unije za njihovu provedbu.
            
         
               (6)
            
            
               Kako bi se osigurala učinkovitost mjera predviđenih ovom Uredbom, ona bi trebala odmah stupiti na snagu,
            
         DONIJELO JE OVU UREDBU:
   Članak 1.
   Uredba (EU) br. 269/2014 mijenja se kako slijedi:
   
               1.
            
            
               članak 2. zamjenjuje se sljedećim:
               „Članak 2.
               1.   Zamrzavaju se sva sredstva i gospodarski izvori koji pripadaju, u vlasništvu su, u posjedu ili pod kontrolom bilo koje fizičke ili pravne osobe, subjekta ili tijela, ili fizičke ili pravne osobe, subjekta ili tijela koji su povezani s njima, kako je navedeno u Prilogu I.
               2.   Nikakva sredstva ili gospodarski izvori ne stavljaju se na raspolaganje, izravno ili neizravno, u ili za korist fizičke ili pravne osobe, subjekta ili tijela, ili fizičke ili pravne osobe, subjekta ili tijela povezanih s njima, kako je navedeno u Prilogu I.”
            
         
               2.
            
            
               članak 3. stavak 1. zamjenjuje se sljedećim:
               „1.   Prilog I. uključuje fizičke osobe odgovorne za aktivno podržavanje ili provođenje djelovanja ili politika kojima se podrivaju ili ugrožavaju teritorijalna cjelovitost, suverenitet i neovisnost Ukrajine odnosno stabilnost ili sigurnost u Ukrajini, ili koje ometaju rad međunarodnih organizacija u Ukrajini, te fizičke ili pravne osobe, subjekte ili tijela koji su s njima povezani, ili pravne osobe, subjekte ili tijela na Krimu ili u Sevastopolju čija je imovina prenesena u suprotnosti s ukrajinskim pravom, ili pravne osobe, subjekti ili tijela koji su imali koristi od takvog prijenosa.”
            
         Članak 2.
   Ova Uredba stupa na snagu na dan objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 12. svibnja 2014.
      
         
            Za Vijeće
         
         
            Predsjednik
         
         C. ASHTON
      
   
   
      (1)  SL L 78, 17.3.2014, str. 16.
   
   
      (2)  Uredba Vijeća (EU) br. 269/2014 od 17. ožujka 2014. o mjerama ograničavanja u odnosu na djelovanja koja podrivaju ili ugrožavaju teritorijalnu cjelovitost, suverenitet i neovisnost Ukrajine (SL L 78, 17.3.2014, str. 6.).
   
      (3)  Odluka Vijeća 2014/265/ZVSP od 12. svibnja 2014. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine (vidi stranicu 9 ovog Službenog lista).